Diari Oficial de la Generalitat Valenciana


Sumari del DOGV 4391, del 03-12-2002 (2002/13366)

ORDE de 21 de novembre de 2002, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2003.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4391

Data del DOGV
:   03-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13534


Data del document
:   21-11-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * dia festiu
    * jornada de treball
    * vacances retribuïdes
    * legislació

ORDE de 21 de novembre de 2002, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2003. [2002/X13247]
  
D'acord amb el que disposa l'article 37.2 del Reial Decret Legislatiu 1/1995, de 24 de març pel qual s'aprova el text refós de la Llei de l'Estatut dels Treballadors, així com amb el que disposa l'article 46 del Reial Decret 2.001/1983, de 28 de juliol, declarat vigent per la disposició derogatòria única del Reial Decret 1.561/1995, de 21 de setembre sobre jornades especials de treball, han de fixar-se les festes laborals de caràcter local en l'àmbit de la Comunitat Valenciana totes elles retribuïdes i no recuperables.
  
L'apartat seté de l'article 48 de la Llei 30/92, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/99 de 13 de gener, disposa que l'administració de l'Estat i les administracions de les comunitats autònomes, amb subjecció al calendari laboral oficial fixaran, en el seu respectiu àmbit, el calendari de dies inhàbils a efectes del còmput de termini, i el calendari aprovat per les comunitats autònomes haurà de comprendre els dies inhàbils de les entitats que integren l'administració local corresponent al seu àmbit territorial.
  
Tenint en compte que la determinació de les festes locals en un municipi té rellevància no sols a efectes laborals, sinó que també incidix en la determinació dels dies que es consideren hàbils a efecte del còmput de terminis administratius i judicials, vàlida realització d'actes processals per part dels poders públics i particulars, obertura d'oficines públiques i jutjats, així com dies hàbils per al tràfic jurídic i mercantil.
  
Per això, vistos els preceptes legals esmentats, amb la proposta prèvia de la Direcció General de Treball i Seguretat Laboral, i en els termes acordats pels plens dels ajuntaments de les tres províncies de la Comunitat Valenciana,
  
ORDENE
  
Article únic
  
Per a l'any 2003 es determinen com a festes locals, retribuïdes i no recuperables en l'àmbit de la Comunitat Valenciana les detallades en l'annex adjunt a la present resolució.
  
València, 21 de novembre de 2002.
  
El conseller d'Economia, Hisenda i Ocupació,